open-index/open-wikipedia-markdown huggingface dataset:
מסאטו אוצ'ישיבה

**מסאטו אוצ'ישיבה** (ביפנית: **内柴正人**; באנגלית: **Masato Uchishiba**; נולד ב-17 ביוני 1978)  הוא ג'ודוקא עבר יפני אשר התחרה בקטגוריית המשקל עד 66 ק"ג, פעמיים אלוף אולימפי מאתונה 2004 ובייג'ינג 2008. אוצ'ישיבה מחזיק במדליית כסף מאליפות העולם משנת 2005, מדליית ארד ממשחקי אסיה ומדליית זהב מהאוניברסיאדה.

## ביוגרפיה
אוצ'ישיבה נולד בעיר קושי שביפן בשנת 1978 והחל ללמוד ג'ודו בגיל 9 לטענתו "על מנת לנצח את אחיו בקרב". אוצ'ישיבה למד באוניברסיטת קוקושיקן  שבטוקיו וסיים בהצטיינות תואר בחינוך גופני. בשנת 1999 זכה במדליה המשמעותית הראשונה שלו בקריירה המקצועית כאשר זכה במדליית הזהב בטורניר היוקרתי 'Jigoro Kano Cup Tokyo' (כיום גראנד סלאם טוקיו).

בשנת 2001 הוא השתתף באוניברסיאדת בייג'ינג וזכה במדליית הזהב. בשנת 2002 הוא זכה במדליית הארד במשחקי אסיה שנערכו בפוסן שבקוריאה הדרומית.

באולימפיאדת אתונה בשנת 2004, אוצ'ישיבה התחרה בקטגוריית המשקל עד 66 ק"ג וזכה במדליית הזהב. בקרב הראשון הוא ניצח את חורחה לנסינה הארגנטינאי, בשמינית הגמר הוא ניצח את דשדאווה גאנטומור המונגולי וברבע הגמר ניצח באיפון את מאגומד צאפארוב הרוסי. בחצי הגמר ניצח את גאורגי גאורגייב הבולגרי באיפון תוך פחות מדקה ובגמר גבר על יוזף קרנייק הסלובקי באיפון כדקה וחצי מפתיחת הקרב. באליפות העולם בשנת 2005, אוצ'ישיבה זכה במדליית הכסף לאחר שהפסיד בגמר לז'ואאו דרלי הברזילאי.

באולימפיאדת בייג'ינג, אוצ'ישיבה התחרה בקטגוריית המשקל עד 66 ק"ג וזכה שוב במדליית הזהב. בקרב הראשון הוא ניצח את חואן קרלוס חסינטו מהרפובליקה הדומיניקנית, בשמינית הגמר הוא ניצח את אראש מירסמעלי האיראני וברבע הגמר ניצח את מיראלי שאריפוב האוזבקי. בחצי הגמר ניצח את יורדניס ארנסיביה הקובני ובגמר ניצח את בנג'מין דרבולה הצרפתי.

בפברואר 2009, הוא זכה במדליית זהב בגראנד סלאם פריז היוקרתי. בשלב רבע הגמר הוא ניצח באיפון את מיכאל פולייב הרוסי לאחר ריתוק מוצלח, בחצי הגמר הוא ניצח את אן ג'ונג-הוואן בזכות ניקוד יוקו ובגמר ניצח בניקוד ווזארי ויוקו את בנג'מין דרבולה הצרפתי.

לאחר פרישתו, אוצ'ישיבה החל לאמן באפריל 2010 את נבחרת הנשים באוניברסיטת קיושו. בנובמבר 2011, האוניברסיטה פיטרה את אוצ'ישיבה מאימון בעקבות האשמות בהטרדה מינית. ב-6 בדצמבר 2011, הוא נעצר על ידי משטרת טוקיו בחשד לאונס. אוצ'ישיבה טען שהמעשה היה בהסכמה. ב-1 בפברואר 2013, בית המשפט המחוזי בטוקיו דחה את טענותיו ושלח אותו לחמש שנים בכלא.

## קישורים חיצוניים

## הערות שוליים

קטגוריה:ג'ודוקא יפנים
קטגוריה:אלופים אולימפיים: ג'ודו
קטגוריה:אלופים אולימפיים יפנים: ג'ודו
קטגוריה:ג'ודוקא באולימפיאדת אתונה (2004)
קטגוריה:ג'ודוקא באולימפיאדת בייג'ינג (2008)
קטגוריה:יפנים שנולדו ב-1978
הפסטיבל הקלאסי לכדורים פורחים באלבמה

ממוזער|הכדורים הפורחים בעת ניפוח לקראת המראה בפסטיבל בשנת 1990
**הפסטיבל הקלאסי לכדורים פורחים באלבמה** (באנגלית: **Alabama Jubilee Hot Air Balloon Classic**) מתקיים מדי שנה בסוף השבוע של יום הזיכרון (בארצות הברית) בפארק פוינט מלארד  שבדיקייטר, אלבמה. מדי שנה מוצגים בפסטיבל כ-60 כדורים פורחים מכל רחבי העולם.

## מהלך הפסטיבל
האירוע פתוח לקהל הרחב והכניסה אליו חופשית וללא תשלום. אירועי הפסטיבל כוללים:
*מופעי אש וזיקוקי דינור
* תערוכת טרקטורים עתיקים
* תערוכת רכבים עתיקים
* אמנויות ומלאכת-יד
* בידור במה
* הפעלות לילדים
* דוכני מזון ומזכרות
*מרוצי כלבים
* בלונים זוהרים
* משימות תמרון וניווט
* תצפית מכדורים פורחים (הקשורים לקרקע)

הפסטיבל נחשב לייחודי בכך שהוא מאפשר לכ-50,000 המבקרים בו להסתובב בין הכדורים הפורחים השונים ולראות מקרוב את תהליך הניפוח וההמראה, כמו גם לשוחח עם המטיסים.

שמאל|ממוזער|ניפוח כדורים פורחים ב-2005
הפסטיבל מתקיים בשטח פארק פוינט מלארד , מתחם נופש עירוני בגודל של 35 דונם (140,000 מ') שכולל פארק מים עם בריכת גלים, בריכות שחייה אולימפיות, נהר, מגלשות מים, מגרשי טניס, מגרשי כדור, מסלולי הליכה, מתחם קמפינג, מגרש גולף אולימפי עם 18 חורים, החלקה על הקרח במבנה מקורה ומרכז בילוי.

## היסטוריה
פסטיבל כדורים הפורחים הקלאסי באלבמה, הוא אחד הפסטיבלים הוותיקים בתחום הכדורים הפורחים. הפסטיבל הראשון התקיים בשנת 1978, וכלל תחרויות בין 17 כדורים פורחים ממדינות שונות מארצות הברית: אלבמה, קנטקי, אוהיו, ג'ורג'יה, מיסיסיפי ולואיזיאנה. כיום מושך אליו הפסטיבל כ-60 מטיסים מלמעלה מ-20 מדינות בארצות הברית ועוד מספר ארצות מכל העולם. במסגרת הפסטיבל שנמשך כיומיים, מתקיימות מספר תחרויות בין הצוותים המשתתפים.
הפופולריות רבת השנים של הפסטיבל זיכתה את העיר המארחת, דיקייטר, בתואר הרשמי כ"בירת הכדורים הפורחים של אלבמה".

## ראו גם
*פסטיבל כדורים פורחים

## קישורים חיצוניים

* 

## הערות שוליים

קטגוריה:ארצות הברית: פסטיבלים
קטגוריה:פסטיבלי כדורים פורחים
קטגוריה:אלבמה
קטגוריה:ערכים עם קואורדינטות
נארין אלכסאניאן

**נארין אלכסאניאן** (בארמנית: **Նարինե Ալեքսանյան**; נולדה ב-24 במאי 1967) היא שחקנית ומנחת טלוויזיה ארמנית. היא ידועה בשל תפקידה החוזר בתור ג'אנה בסדרת הטלוויזיה הארמנית "דומינו". בשנים 1992–1995 היא התחילה את דרכה כשחקנית בתיאטרון "מטרו", בירוואן. היא זכתה בפרס "ארטוואזד" לשחקנית הטובה ביותר של השנה, ואירחה יותר מעשר תוכניות טלוויזיה.

## פילמוגרפיה

## קישורים חיצוניים

## הערות שוליים

קטגוריה:שחקניות קולנוע וטלוויזיה ארמניות
קטגוריה:שחקניות תיאטרון ארמניות
קטגוריה:מנחות טלוויזיה
קטגוריה:ילידות 1967
דורון בנדל

**דורון בנדל** (19 בינואר 1942 – 14 ביוני 2005) היה קצין צה"ל בדרגת תת-אלוף אשר פיקד על גדוד 932 וסגן מפקד אוגדה 162.

## קורות חייו
נולד ב-19 בינואר 1942 בתל אביב, גדל בראש פינה ובתל אביב. בן למייסדי ראש פינה, נחמה בנדל ז"ל ושמעון בנדל ז"ל. עם גיוסו לצה"ל בשנת 1960 עבר הכשרה כלוחם, קורס מ"כים חי"ר וקורס קציני חי"ר בנח"ל. בנדל שימש במגוון תפקידי מטה ופיקוד בחיל הרגלים ובשנים 1978–1976 שימש כמפקד גדוד 932. בהמשך שירת באגף המבצעים ולאחר מכן שימש כסגן מפקד אוגדה במלחמת לבנון הראשונה וכמדריך במכללה הבין-זרועית לפיקוד ולמטה. ב-1985 השתחרר מצה"ל בדרגת אל"ם. בשירות המילואים הועלה לדרגת תא"ל והמשיך לשמש כראש מטה אוגדה 162 גם שנים לאחר שחרורו מצה"ל.

נפטר ביוון ב-14 ביוני 2005.

דורון בנדל היה נשוי ליהודית בנדל לבית לוין שנפטרה בשנת 1991. לזוג שני ילדים, עו"ד משכית בנדל ואשכר בנדל, מטפל קוגניטיבי התנהגותי ומנהל שפ"ח אליכין. לדורון חמישה נכדים. בת זוגו של דורון, לאחר פטירת אשתו, הייתה ריקי (רבקה) פריגל.

## הערות שוליים

קטגוריה:מפקדי גדוד 932
קטגוריה:תתי-אלופים בצה"ל
קטגוריה:ישראלים שנולדו ב-1942
קטגוריה:ישראלים שנפטרו ב-2005
רחוב ירמיהו (ירושלים)

**רחוב ירמיהו** (במספור הארצי **כביש 417**) הוא רחוב ראשי בירושלים, המשמש כאחד מעורקי התחבורה המרכזיים של צפון ירושלים.

## סקירה כללית
רחוב ירמיהו הוא באורך של כ־1.7 קילומטרים. הרחוב מתחיל מצידו המזרחי כהמשך ישיר לרחוב בר-אילן בקרן הרחובות בר־אילן – עלי הכהן, ומסתיים בקרן הרחובות ויצמן–יפו, בסמיכות לתחנה המרכזית. הרחוב גובל מצידו הצפוני בשכונות שיכון חב"ד, גבעת קומונה, רוממה החדשה וגני גאולה, ובשכונות מקור ברוך, רוממה הישנה מצידו הדרומי. למרות המשכו הישיר מכביש בר־אילן וסמיכותו לשכונות החרדיות, הרחוב פתוח לתנועת כלי רכב בשבתות וימים טובים.

הרחוב כמעט אינו מאוכלס בדירות פרטיות, אך קיימים מגדלי מגורים הצופים לרחוב. בחלקו המזרחי של הרחוב קיימים בתי עסק, בדומה לרחוב בר־אילן, אך ככל שהרחוב ממשיך לכיוון התחנה המרכזית הוא נדמה יותר לאזור תעשייה, בהשפעת אזור התעשייה רוממה הסמוך לו.

## מוסדות ואתרים ברחוב
* בית המדרש הגדול של חסידות גור
* תלמוד תורה של חסידות גור
* ישיבת תורת אמת של חסידות חב"ד
* סמינר לבנות של חסידות גור
* אולפנת צביה ירושלים
* קמפוס שיח סוד
* בית טובי העיר
* מעבדות RAFA
* מגדלי הבירה – בניין משרד הבריאות
* "בית יהב" - מטה בנק יהב.

## ראו גם
* רחוב בר-אילן

## קישורים חיצוניים

קטגוריה:הכניסה הראשית לירושלים
קטגוריה:רוממה
ירמיהו, רחוב (ירושלים)
אריק דוויס

**אריק חאבייר דוויס גרחאלס** (בספרדית: **Eric Javier Davis Grajales**; נולד ב-31 במרץ 1991) הוא כדורגלן פנמי המשחק בווילה נובה בעמדת המגן השמאלי.

## קריירת מועדונים
דוויס התחיל את הקריירה שלו באראבה אונידו מליגת העל הפנמית בה שיחק שנתיים.

בשנת  חתם בפניקס מליגת העל האורוגוואית. ב־12 במאי 2012 דוויס ערך את הופעת הבכורה שלו בקבוצה.

בקיץ  הושאל לספורטינג סן מיגליטו עד לסיום העונה.

בספטמבר  דוויס חתם בדאק 1904 דונאיסקה סטרדה מליגת העל הסלובקית.

בשנת 2023 עבר למועדון די. סי. יונייטד מה־MLS. ב-6 בפברואר 2024 חתם בקושיצה עד לסיום העונה.

ב-19 באוגוסט 2024 חתם בווילה נובה מהליגה הברזילאית השנייה.

## קריירה בינלאומית
בצעירותו, דוויס שיחק בכל הנבחרות הצעירות של פנמה.

ב-11 באוגוסט 2010 דוויס ערך את הופעת הבכורה שלו בנבחרת הבוגרת במשחק ידידות נגד .

דוויס השתתף עם הנבחרת בגביע הזהב בשנים: 2011, 2015, 2017 ובנוסף גם במונדיאל 2018.

## קישורים חיצוניים

קטגוריה:כדורגלנים פנמים
קטגוריה:מגני כדורגל פנמים
קטגוריה:כדורגלני אראבה אונידו
קטגוריה:כדורגלני פניקס
קטגוריה:כדורגלני דאק 1904 דונאיסקה סטרדה
קטגוריה:כדורגלני די.סי. יונייטד
קטגוריה:כדורגלני נבחרת פנמה
קטגוריה:כדורגלני גביע הזהב 2011
קטגוריה:כדורגלני גביע הזהב 2015
קטגוריה:כדורגלני גביע הזהב 2017
קטגוריה:כדורגלני מונדיאל 2018
קטגוריה:כדורגלני גביע הזהב 2019
קטגוריה:כדורגלני גביע הזהב 2021
קטגוריה:כדורגלני גביע הזהב 2023
קטגוריה:כדורגלני קופה אמריקה 2024
קטגוריה:כדורגלני גביע הזהב 2025
קטגוריה:ספורטאים זרים בסלובקיה
קטגוריה:ספורטאים זרים בארצות הברית
קטגוריה:ספורטאים זרים בברזיל
קטגוריה:פנמים שנולדו ב-1991
לואיס אלפונסו, דוכס אנז'ו

**לואיס אלפונסו, דוכס אנז'ו** (בספרדית: **Luis Alfonso de Borbón**; נולד ב-25 באפריל 1974), הוא נינו של אלפונסו השלושה עשר, מלך ספרד, והטוען לכתר צרפת מטעם הלגיטימיסטים משנת 1989.

## ביוגרפיה
לואיס אלפונסו נולד במדריד, לאלפונסו, דוכס אנז'ו וקדיס ולמריה דל כרמן מרטינס-בורדיו אי פרנקו, בתם של קריסטובאל מרטינס-בורדיו, מרקיז ויאברדה העשירי וכרמן פרנקו, דוכסית פרנקו הראשונה, ובילדותו העניק לו אביו את התואר דוכס טורן. בשנת 1982 התגרשו הוריו, ולואיס אלפונסו ואחיו עברו למשמורת תחת אביו. בשנת 1984 התחתנה אמו בשנית עם ז'אן מארי רוסי ומנישואין אלה נולדו שתי בנות שהן אחיותיו-החורגות.

ב-7 בפברואר 1984 חזר לואיס אלפונסו מסיור סקי בפירנאים יחד עם אביו ואחיו, ובמהלך הנסיעה התנגש אביו במשאית. אחיו הבכור פרנסיסקו דה אסיס נהרג בתאונה, ואילו לואיס אלפונסו שהה בבית החולים במשך חודש, בעוד אביו נזקק ל-6 ניתוחים. בית משפט ספרדי העניק לאמו משמורת זמנית על לואיס אלפונסו, אך כעבור שישה חודשים החזיר בית המשפט את המשמורת לאביו.

בשנת 1989 נהרג אביו בתאונת סקי באייבון, קולורדו, ולואיס אלפונסו הוכר על ידי הלגיטימיסטים כ**לואי העשרים, מלך צרפת ונווארה**, ונטל לעצמו את התואר דוכס אנז'ו. לואיס אלפונסו סיים את לימודיו הראשונים בבית הספר הספרדי-צרפתי Molière de Pozuelo de Alarcón, ומאוחר יותר, למד בבית ספר תיכון במדריד. לאחר מכן הוא למד מנהל עסקים בCUNEF, ובהמשך עבד במשך כמה שנים בבנק BNP פריבה במדריד.

## משפחתו
ב-5 בנובמבר 2004 התחתן לואיס אלפונסו בקראקס עם מריה מרגריטה וארחאס סנטאלה, בתם של ויקטור חוסה וארחאס לראוסקין וכרמן לאונור וארחאס טלריה, עמה התארס בנובמבר 2003, אולם אף אחד ממשפחת המלוכה הספרדית לא השתתף בחתונה, מכיוון שבן דודו חואן קרלוס הראשון, מלך ספרד לא אישר את תביעתו לכס הצרפתי ולתואר דוכס אנז'ו. השניים התגוררו בוונצואלה, שם הוא עבד בבנקו אוקסידנטל דה דסקנטו, ולאחר מכן עברו לארצות הברית. לאחר מכן, הם התגוררו במדריד, ונולדו להם 4 ילדים:
* אאוחניה, נסיכת בורבון (נולדה ב-2007)
* הנסיך לואיס, דוכס בורגונדי (נולד ב-2010)
* הנסיך אלפונסו, דוכס ברי (נולד ב-2010)
* הנסיך אנריקה, דוכס טורן (נולד ב-2019)

ביוני 2006 לואי אלפונסו לא השתתף בחתונתה השלישית של אמו, משום שהוא לא הסכים להיפרדותה מאביו החורג, שאותו כיבד מאוד, ובשל אי הסכמתו עם אורח החיים "הסלבריטי" שלה.

## אילן יוחסין

## קישורים חיצוניים

קטגוריה:בית בורבון
קטגוריה:ספרדים שנולדו ב-1974
ז'אן-כריסטוף, נסיך נפוליאון

**ז'אן-כריסטוף, נסיך נפוליאון** (בשם מלא בצרפתית: **Jean Christophe Louis Ferdinand Albéric Napoléon**; נולד ב-11 ביולי 1986), הוא נסיך צרפתי הטוען לכתר צרפת, מתוקף בית בונפרטה.

## ביוגרפיה
### ילדותו
ז'אן-כריסטוף נולד ב-11 ביולי 1986 בסן-רפאל, ואר, לשארל, נסיך נפוליאון ולבאטריצ'ה, נסיכת בורבון-שתי הסיציליות, בתם של פרדיננדו, דוכס קסטרו ושנטאל דה שברון-וילט. בשנת 1989 התגרשו הוריו, ובשנת 1996 התחתן אביו בשנית עם ז'ין-פרנסואה וליקיוני.

### פרשת הירושה
בשנת 1997 מת סבו לואי, נסיך נפוליאון, ובצוואתו שפורסמה ב-2 בדצמבר אותה שנה, נתגלה שכתב כי הירושה תפסח על אביו שארל ותעבור ישירות לז'אן-כריסטוף שהיה אז בן 11. בריאיון ללה פיגרו באותו יום, אמר ז'אן-מאר וארו, המשפטן שחתם על צוואת לואי ומי שמייצג את ז'אן-כריסטוף במאבק הירושה כנגד אביו, כי שארל נפוליאון הפקיע את המורשת הבונפרטית כשהביע בציבור "דעות רפובליקניות ודמוקרטיות... הוא שלל מעצמו את הזכות לירושה כשנישא מחדש ללא רשות אביו... מעשה הנוגד את חוקי המשפחה."

בצוואתו, ציין לואי נפוליאון שלושה סימוכין לסמכותו להורות על שלילת מעמדו של בנו כיורש העצר:
* הסנאטוס קונסולטוס (Senatus Consultus), תיקון לחוקת הקיסרות השנייה מה-7 בנובמבר 1852, בו נאמר כי אם לנפוליאון השלישי לא יהיו ילדים, הוא יוכל לאמץ כל בן זכר מצאצאי נפוליאון הראשון. בנוסף, אומר התיקון כי יורש העצר אינו יכול להינשא ללא רשות הקיסר, ואם יעשה כן, יאבד את כל זכויותיו כיורש.
* חוקת המשפחה האימפריאלית מ-21 ביוני 1853 שהשיבה את החוק שנקבע תחת נפוליאון הראשון ב-30 במרץ 1806, בו נאמר כי נישואי יורש המשפחה דורשים הסכמה מוקדמת וכתובה של הקיסר דה יורה אחרת הם יהיו בטלים. בנוסף, קובע החוק כי גירושין אסורים לבני המשפחה ושהקיסר מחזיק בזכות לפקח ולחנך את בני המשפחה, כולל מעצר, החרמה והגליה של בן משפחה, אשר "אינו מתנהג כיאות ושוכח את כבודו וחובותיו", למשך שנה לכל היותר.
* המסורת המשפחתית על פיה אפשר לשנות את סדר הירושה. נפוליאון הראשון רב עם אחיו ושלל מהם את מעמדם בסדר הירושה. כשבנו היחיד של נפוליאון השלישי, נפוליאון אז'ן, מת ב-1879, הורתה צוואתו לשלול את ראשות המשפחה מבן דודו עקב הבדלים פוליטיים, ולתת אותה לבנו הבכור, נפוליאון ויקטור בונפרטה.

שארל נפוליאון הטיל ספק בכך שכוונתו האמיתית של אביו הייתה לשלול ממנו את הירושה. בכל מקרה, שארל דוחה את הטענה שלאביו הייתה הסמכות, על פי חוק או מסורת, להדיר אותו מסדר הירושה.

### חינוך וקריירה
ז'אן-כריסטוף למד בבית לייקה סנט דומיניק בניי-סיר-סן בין השנים 2001–2004, והצטיין במדעים ובמתמטיקה. בין השנים 2004–2006 הוא למד כלכלה ומתמטיקה באוניברסיטת פריזאנה (AES). לאחר מכן הוא למד בבית הספר הגבוה ללימודי תעשייה וניהול בפריז, וסיים את לימודיו בשנת 2011 עם תואר שני בניהול.

ז'אן-כריסטוף חי ועבד בניו יורק כאנליסט בנקאות להשקעות עבור מורגן סטנלי, ולאחר מכן בלונדון בחברת ההון הפרטי Advent International, והוא שולט בצרפתית, אנגלית וספרדית. במאי 2017 הוא סיים תואר שני במנהל עסקים בבית הספר למינהל עסקים בהרווארד, ומאז הוא עובד כשותף פרטי בחברת ההון בלונדון של קבוצת Blackstone.

## אילן יוחסין

## קישורים חיצוניים

קטגוריה:בוגרי בית הספר לעסקים של הרווארד
קטגוריה:בית בונפרטה
קטגוריה:צרפתים שנולדו ב-1986
אנז'לה אטבקיאן

**אנז'לה אטבקיאן** (בארמנית: **Անժելա Աթաբեկյան** נולדה ב-11 באפריל 1938 בירוואן) היא נגנית קאנון, מוזיקולוגית, והיסטוריונית של האמנות. זוכת פרס "אמן העם" של הרפובליקה הסובייטית הסוציאליסטית הארמנית (1986). פרופסור בקונסרבטוריון של ירוואן (2003).

## ביוגרפיה
אנז'לה אטבקיאן נולדה בירוואן, בת לבית אטבקיאן, משפחת אצולה ארמנית עתיקת יומין. בשנת 1955 אטבקיאן סיימה לימודיה במכללת ירוואן למוזיקה על שם רומן מליקיאן, ומאוחר יותר גם למדה בקונסרבטוריון קומיטאס של ירוואן.

בין השנים 1956 ל-1993 היא הייתה הסולנית אנסמבל כלי הנגינה העממיים של חברת הטלוויזיה והרדיו הארמנית. בין 1959–2000 היא לימדה במכללת ירוואן למוזיקה, ומאז 1983, בקונסרבטוריון.

אטבקיאן ליקטה וערכה שני מדריכים מתודולוגיות למוזיקה.
ב-1972, היא ייסדה את ההרכב הווקאלי-אינסטרומנטלי "האחיות אטביקיאן", וב-2012 היא הייתה חברה מייסדת של העמותה "אחדות מיליק".

## פרסים
* פרס "אמן העם" של ארמניה הסובייטית (1986)
* מדליית הזהב של הרפובליקה (1957)
* פרס פסטיבל הנוער של איחוד זמרי הפופ (1958)

## גלריה

Anniversary celebration - Anzhela Atabekyan (3).jpg|
Anniversary celebration - Anzhela Atabekyan (2).jpg|
Anniversary celebration - Anzhela Atabekyan (1).jpg|


## קישורים חיצוניים

* Anzhela Atabekyan
* Anzhela Atabekyan ''Kanon''

## הערות שוליים

קטגוריה:ילידות 1938
קטגוריה:מוזיקאים ארמנים
קטגוריה:נגניות
קטגוריה:מוזיקולוגים
קטגוריה:היסטוריונים ארמנים
קטגוריה:היסטוריוניות
כמות

ממוזער|הביטוי 'התקהלות' מתייחס לכמות גדולה של אנשים במקום מסוים

**כמות** היא תכונה שיכולה להתייחס לגודל, מידה, שיעור או ערך של משהו. ניתן להשוות בין כמויות שונות על ידי שימוש במונחים כמו "יותר", "פחות", או "שווה", או על ידי הקצאת ערך מספרי המייצג את יחידת המדידה. מספרים הם כמותיים מעצם טבעם, בנוסף ניתן ליחס כמות גם מצבים שונים כמו תכונות, ממדים ומאפיינים של דברים. למשל: כבד-קל, ארוך-קצר, רחב-צר, קטן-גדול.

## רקע
הכמות היא מושג עתיק במתמטיקה שהתקיים עוד בימיו של אריסטו וקודמיו. אריסטו התייחס לכמות כעל קטגוריה אונטולוגית ומדעית בסיסית.

## דוגמאות נוספות
ממוזער|המילה "הרבה" מתייחסת לכמות גדולה של דברים

דוגמאות נוספות לכמויות שונות:
* 1.76 ליטרים (ליטר) של חלב – כמות רציפה
* תפוח אחד, שני תפוחים, שלושה תפוחים – שם המספר הוא מספר שלם המייצג את תוצאת המנייה של אוסף של אובייקטים הניתנים לספירה (תפוחים)
* 500 אנשים
* המילה "זוג" מתייחסת בדרך כלל לשני אובייקטים
* המילה "מעט" מתייחסת על פי רוב לכמות לא מוגדרת אבל קטנה, כלומר – כמות הגדולה מאחד.

## ראו גם
* סדר גודל
* גודל פיזיקלי
* גודל חסר ממד

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:מדידה
קטגוריה:תורת ההוויה
אסוס (חברת אופנה)

**אסוס** (באנגלית: **Asos.com PLC**; מבוטא אֵיְיסוֹס), היא חברה בריטית למסחר אלקטרוני, המתמחה באופנה וקוסמטיקה. החברה, שבסיסה בלונדון, הממלכה המאוחדת, נוסדה ב-3 ביוני 2000 ונשלטת כיום (כ-27% מהמניות) על ידי חברת בסטסלר, שבשליטת המיליארדר הדני אנדרס פובלסן. החברה מוכרת מוצרים של מותגים בינלאומיים, מוצרים תחת שם המותג שלה ומשמשת כפלטפורמת מסחר אלקטרוני למעצבים וחנויות בוטיק.

## היסטוריה
החברה נוסדה על ידי ניק רוברטסון בשם asSeenonScreen Holdings plc כאתר וחנות אינטרנט לפרטי לבוש ואופנה. בשנת 2001 הונפקו מניות החברה בבורסה לניירות ערך בלונדון. בשנת 2003 שונה שם החברה ל-ASOS PLC.

בשנת 2010, החלה בפעילות בינלאומית שהקימה אתרי מסחר אלקטרוני בגרמנית וצרפתית והחלה לפעול גם בארצות הברית. בהמשך הקימה אתרים גם ברוסית, ספרדית ואיטלקית. בשנת 2017, פתחה מרכז לוגיסטי בברלין, זמן קצר לאחר שנפתח פרצה שרפה במחסן שבו היו 2 מיליון פריטים בשווי כולל של 25 מיליון ליש"ט.

בפברואר 2021, רכשה החברה את רשת טופשופ ומותגים נוספים שבבעלותה, ובהם טופמן, מיס סלפרידג'ס ו-HIIT, מקבוצת ארקדיה פושטת הרגל, תמורת 295 מיליון ליש"ט (404 מיליון דולר). בנוסף רכשה את המלאי של החברה ב-30 מיליון ליש"ט נוספים, אך לא את החנויות עצמן, שבהן הועסקו אלפי עובדים.

## פעילות בישראל
האתר של אסוס הוא אחד מחמשת אתרי הקניות הזרים הפופולריים בישראל יחד עם עלי אקספרס, איביי, נקסט ואמזון. בשנת 2017, ישראל הייתה המדינה התשיעית בעולם בכמות ההזמנות מהאתר.
בשנת 2016, הפסיקה החברה לעבוד עם דואר ישראל והחלה להעביר משלוחים דרך חברת מסירת החבילות E-POST.

באפריל 2018, החלה החברה להשתמש ביישום שפיתח הסטארט-אפ הישראלי Zeekit, ש"מלביש" פריטי אופנה על דוגמנים בעזרת תמונות הדמיה של המוצר, במקום צילומי סטודיו.

במהלך מלחמת חרבות ברזל (אוקטובר 2023) נשלחו לישראל חבילות עם הודעות פרו-פלסטיניות ונחשפו מסרים אנטי-ישראליים שכתבו עובדי אסוס ללקוחות בישראל, מה שגרם לרבים להחרים את האתר.

## קישורים חיצוניים

* 

* 
* 
* 
* המדריך לקנייה באתר אסוס 

## הערות שוליים

קטגוריה:אתרי מסחר אלקטרוני
קטגוריה:חברות מסחר אלקטרוני
קטגוריה:חברות אופנה בריטיות
פארק עוצבות השריון

**פארק עוצבות השריון** הוא פארק מיוער המשתרע על פני שטח בן כ-70 דונם. הפארק נמצא צפונית מזרחית לאתר יד לשריון בלטרון. בתוך הפארק נמצאות עשרות אנדרטאות הנצחה של עוצבות השריון שפעלו בשורות צה"ל.
## הקמת הפארק
הקרן הקיימת לישראל נטעה במקום לאחר מלחמת ששת הימים עצי אורן על פני שטח של כ-70 דונם. בשיתוף יד לשריון הוחלט לשלב בפארק אנדרטאות הנצחה של עוצבות השריון. בפארק עשרות אנדרטאות ועל פי התכנון הסופי יהיו בו 52 אנדרטאות.

בשנת 2017 נחנכה בפארק "דרך הרמטכ"לים", דרך של 1.5 ק"מ עם תחנות מידע על ראשי המטה הכללי של צה"ל.
## רשימת אנדרטאות בפארק
### אוגדות
* אנדרטת אוגדה 146 – עוצבת המפץ
* אנדרטת אוגדה 162 – עוצבת הפלדה
* אנדרטת אוגדה 252 – עוצבת סיני
* אנדרטת אוגדה 143 – עוצבת עמוד האש (פורקה)

### חטיבות סדירות
* אנדרטת עוצבת סער – חטיבה 7
* אנדרטת חטיבה 188 – עוצבת ברק
* אנדרטת חטיבה 401 – עוצבת עקבות הברזל
* אנדרטת חטיבה 460 – עוצבת בני-אור – בית הספר לשריון

### חטיבות מילואים
* אנדרטת חטיבה 4 – חטיבת קרייתי
* אנדרטת חטיבה 8 – חטיבת הזקן
* אנדרטת חטיבה 10 – חטיבת הראל
* אנדרטת חטיבה 14 – חטיבת המחץ
* אנדרטת חטיבה 205 – חטיבת אגרוף הברזל
* אנדרטת חטיבה 679 – עוצבת יפתח

### חטיבות עבר
* אנדרטת חטיבה 27 – עוצבת אגרוף ורומח
* אנדרטת חטיבה 217 – עוצבת הסוס הדוהר
* אנדרטת חטיבה 421 – חטיבת הצליחה
* אנדרטת חטיבה 600 – עוצבת נתיבי האש
* אנדרטת חטיבה 847 – עוצבת "מרכבות הפלדה

### יחידות עבר נוספות
* אנדרטת גדס"ר 288
* אנדרטת יחידה 88 – דב לבן
* אנדרטת גדס"ר 134
* אנדרטת גדס"ר 87

## גלריה
תמונות חלק מהאנדרטאות בפארק:

קובץ:PikiWiki Israel 8706 barak brigade memorial.jpg|חטיבה 188
קובץ:PikiWiki Israel 77177 7th brigade compound in latrun.jpg|חטיבה 7
קובץ:PikiWiki Israel 8719 brigade 460 memorial.jpg|חטיבה 460
קובץ:PikiWiki Israel 8714 brigade 600 memorial.jpg|חטיבה 600
קובץ:PikiWiki Israel 76902 847th brigade memorial.jpg|חטיבה 847
קובץ:PikiWiki Israel 77207 217th brigade memorial site.jpg|חטיבה 217
קובץ:PikiWiki Israel 80195 14th brigade in armor.jpg|חטיבה 14
קובץ:PikiWiki Israel 8715 brigade 421 memorial.jpg|חטיבה 421

## קישורים חיצוניים

* פארק עוצבות השריון באתר פארק לטרון.
## הערות שוליים

אנדרטאות
קטגוריה:מוזיאונים ואנדרטאות בלטרון
קטגוריה:אנדרטאות חטיבתיות בישראל
אליפות ישראל בשחמט 2008

**אליפות ישראל בשחמט 2008** הייתה האליפות ה-29 של ישראל בשחמט, היא אורגנה על ידי האיגוד הישראלי לשחמט והשתתפו בה 40 שחמטאים.

האליפות התקיימה בשיטת השווייצרית וכללה 9 סיבובים. היא נערכה בחיפה בין 30 בנובמבר ל-11 בדצמבר 2008.

בתחרות זכה רב-האמן בוריס אברוך, שצבר 6.5 נקודות מ-9 אפשריות, והקדים בהתרת שוויון נקודות את רבי-האמנים איליה סמירין, מקסים רודשטיין וויקטור מיכלבסקי.

## טבלת התוצאות (של המסיימים בצמרת)

## קישורים חיצוניים

* תוצאות ומשחקי אליפות ישראל בשחמט 2008, באתר האיגוד הישראלי לשחמט

קטגוריה:תחרויות שחמט ב-2008
קטגוריה:אליפויות ישראל בשחמט
קטגוריה:2008 בישראל: ספורט
קטגוריה:חיפה: תחרויות שחמט
באטריצ'ה, נסיכת בורבון-שתי הסיציליות

**באטריצ'ה, נסיכת בורבון-שתי הסיציליות** (באיטלקית: **Beatrice di Borbone-Due Sicilie**; נולדה ב-16 ביוני 1950), היא בתו של פרדיננדו, דוכס קסטרו, ואשתו לשעבר של שארל, נסיך נפוליאון.

## ביוגרפיה
באטריצ'ה נולדה ב-16 ביוני 1950 בסן-רפאל, ואר, לפרדיננדו, דוכס קסטרו ושנטאל דה שברון-וילט, בתם של שארל אלבר, רוזן שברון-וילט ולואיז פרומנטין דה סן-שארל. ב-19 בדצמבר 1978 התחתנה באטריצ'ה עם הנסיך שארל בונפרטה, ונולדו להם שני ילדים, אולם בשנת 1989 התגרשו השניים.

בשנת 1997 מת חמיה לשעבר לואי, נסיך נפוליאון, ובצוואתו הוא כתב שבנה ז'אן-כריסטוף, נסיך נפוליאון יירש את תאריו, אולם בעלה לשעבר התנגד לכך. בשנת 2008 מת אביה, ואחיה קרלו, דוכס קסטרו ירש את תאריו.

## משפחתה
ב-19 בדצמבר 1978 התחתנה באטריצ'ה עם שארל, נסיך נפוליאון, ונולדו להם שני ילדים:
* קרולין, נסיכת נפוליאון (נולדה ב-24 באוקטובר 1980)
* ז'אן-כריסטוף, נסיך נפוליאון (נולד ב-11 ביולי 1986).

## אילן יוחסין

## קישורים חיצוניים

* באטריצ'ה, נסיכת בורבון-שתי הסיציליות

קטגוריה:בית בורבון
קטגוריה:בית בונפרטה
קטגוריה:צרפתיות שנולדו ב-1950
איגור פטרנקו

**איגור פטרוביץ' פטרנקו** (נולד ב-23 באוגוסט 1977, בפוטסדאם, גרמניה המזרחית) הוא שחקן תיאטרון וקולנוע רוסי. חתן פרס הפדרציה הרוסית (2002). חבר איגוד הקולנוענים של הפדרציה הרוסית (מ-1 באפריל 2009).

הוא נוטה לגלם דמויות של קציני צבא, שוטר במשטרה או סוכן שירותי הביטחון הפדרליים בחלק גדול מהעיבודים הקולנועיים והטלוויזיוניים שבהם השתתף.

## ביוגרפיה
פטרנקו נולד ב-23 באוגוסט 1977 בפוטסדאם שבגרמניה המזרחית למשפחת אנשי צבא. אביו פיוטר ולדימירוביץ' פטרנקו היה קצין בצבא ולמד כימיה. אמו, טטיאנה אנטולייבנה הייתה מתורגמנית מאנגלית. בגיל 3 המשפחה חזרה למוסקבה. כילד אהב לעסוק בהתעמלות, ג'ודו וסמבו ולמד אנגלית בבית הספר.

בשנת 2000 סיים את לימודיו בבית הספר הגבוה לתיאטרון על שם שצ'פקין במוסקבה והתפרסם במיוחד בתפקידו בסדרה "הכוכב" והיה מועמד לפרס ניקה בשנת 2003 בקטגוריית "גילוי השנה". זכה גם בפרס הפדרציה הרוסית הנשיאותי. בשנת 2012 לוהק לגלם את שרלוק הולמס בסדרת הטלוויזיה באותו השם, בבימויו של אנדריי קאבון ולצדו של אנדריי פאנין.

הוא היה נשוי לאירינה לאונובה 4 שנים. בשנת 2004, לאחר שהתגרשו נישא לשחקנית יקטרינה קלימובה, אך גם ממנה התגרש ביולי 2014. לפטרנקו ילדה בשם סופיה-קרולינה (ילידת 24 בדצמבר 2014) מהשחקנית הפטרבורגית כריסטינה ברודסקאיה.

## פילמוגרפיה נבחרת

## קישורים חיצוניים

* 

* ביוגרפיה באתר rusakters.ru
* ביוגרפיה באתר vokrug.tv
* ביוגרפיה באתר 7days.ru
* ביוגרפיה במהדורה הרוסית של קוסמופוליטן // cosmo.ru

## הערות שוליים

קטגוריה:שחקני קולנוע וטלוויזיה רוסים
קטגוריה:זוכי פרס ניקה
קטגוריה:רוסים שנולדו ב-1977
הנסיך פרדיננדו, דוכס קסטרו

**הנסיך פרדיננדו, דוכס קסטרו** (באיטלקית: **Ferdinando di Borbone-Due Sicilie**; 28 במאי 1926 - 20 במרץ 2008) היה אציל מבית בורבון שטען לכתר ממלכת שתי הסיציליות בין השנים 1973–2008.

## ביוגרפיה
פרדיננדו נולד ב-16 ביוני 1950 בפודזמצ'ה, לרניירי, דוכס קסטרו ולמריה קרולינה זמויסקה, בתם של אנדז'יי פשמישלאב זמויסקי ומריה קרולינה, נסיכת שתי הסיציליות. רוב חייו הוא חי בצרפת, והיה הראשון מחברי משפחת המלוכה של שתי הסיציליות ששירת בצבא הצרפתי.

ב-23 ביולי 1949 התחתן פרדיננדו עם שנטאל דה שברון-וילט, בתם של שארל אלבר, רוזן שברון-וילט ולואיז פרומנטין דה סן-שארל, ממנה נולדו לו 3 ילדים. בשנת 1973 מת אביו, ופרדיננדו ירש את תאריו. ב-20 במרץ 2008 מת פרדיננדו בדראגינייה, ובנו הנסיך קרלו, דוכס קסטרו ירש את תאריו.

## משפחתו
ב-23 ביולי 1949 התחתן פרדיננדו עם שנטאל דה שברון-וילט, בתם של שארל אלבר, רוזן שברון-וילט ולואיז פרומנטין דה סן-שארל, ממנה נולדו לו 3 ילדים:
* באטריצ'ה, נסיכת בורבון-שתי הסיציליות (נולדה ב-16 ביוני 1950)
* אנה, נסיכת בורבון-שתי הסיציליות (נולדה ב-24 באפריל 1957)
* הנסיך קרלו, דוכס קסטרו (נולד ב-24 בפברואר 1963)

## אילן יוחסין

## קישורים חיצוניים
* הנסיך פרדיננדו, דוכס קסטרו

קטגוריה:בית בורבון
קטגוריה:צרפתים ממוצא פולני
קטגוריה:פולנים שנולדו ב-1926
קטגוריה:פולנים שנפטרו ב-2008
נארין דובלאטיאן

**נארין דובלאטיאן** (בארמנית: **Նարինե Դովլաթյան**; נולדה ב-7 בינואר 1991 במאלישקה, ברית המועצות) היא זמרת ג'אז ושחקנית ארמנית. היא למדה בקונסרבטוריון קומיטאס בירוואן, בחוג לג'אז ווקאלי.

## ביוגרפיה
דובלאטיאן נולדה במאלישקה, שבארמניה הסובייטית ועברה לירוואן בגיל תשע על מנת לרכוש חינוך מוזיקלי. היא למדה בקונסרבטוריון קומיטאס של ירוואן, והשתתפה בסדרה של הופעות, בשירה ובריקוד, לאחר שסיימה את לימודיה.

היא הופיעה בעונה 3 של תחרות השירה "Hay Superstar", והגיעה למקום 9–10 אותו חלקה עם דיאנה גריגוריאן.

בסוף 2010, דובלאטיאן הוציאה את הקליפ המוזיקלי הראשון שלה, שנקרא "יום ראשון יפה". היא הייתה מועמדת לפרס האמן החדש הטוב ביותר של 2010 בזכותו. היא הוציאה סינגל נוסף, "תסתכל לי בעיניים", ב-2011. היא שרה את השיר הזה בפרסי המוזיקה הלאומיים של ארמניה ב-2011. דובלאטיאן שרה שוב בטקס פרסי המוזיקה הלאומיים של 2012. היא שרה את הסינגל שלה "לרגליי". היא הייתה גם מועמדת לפרס האמן החדש הטוב ביותר של אותה השנה, וזכתה.

## דיסקוגרפיה
* "יום ראשון יפה" - 2010
* "תסתכל לי בעיניים" - 2011
* "לרגליי" - 2012

## פילמוגרפיה

## קישורים חיצוניים

## הערות שוליים

קטגוריה:שחקניות קולנוע וטלוויזיה ארמניות
קטגוריה:זמרות ארמניות
קטגוריה:זמרות ג'אז
קטגוריה:ארמניות שנולדו ב-1991
קטגוריה:ארמנים שנולדו ב-1991
הנסיך קרלו, דוכס קסטרו

**הנסיך קרלו, דוכס קסטרו** (באיטלקית: **Carlo di Borbone-Due Sicilie**; נולד ב-24 בפברואר 1963), הוא הטוען לכתר ממלכת שתי הסיציליות משנת 2008.

## ביוגרפיה
קרלו נולד ב-24 בפברואר 1963 בסן-רפאל, ואר, לפרדיננדו, דוכס קסטרו ושנטאל דה שברון-וילט, בתם של שארל אלבר, רוזן שברון-וילט ולואיז פרומנטין דה סן-שארל. בשנת 1973 מת סבו הנסיך רניירי, דוכס קסטרו, ואביו ירש את תאריו, וקרלו קיבל את התואר דוכס קלבריה. ב-31 באוקטובר 1998 התחתן קרלו עם קמילה קרוצ'יאני, ונולדו להם שתי בנות. בשנת 2008 מת אביו, וקרלו, ירש את תאריו. אמנם, טענתו לכתר ממלכת שתי הסיציליות נתונה לוויכוח, מכיוון שבעוד תומכיו של קרלו טוענים שקרלוס, נסיך בורבון-שתי הסיציליות ויתר על זכויותיו לטובת הנסיך רניירי, דוכס קסטרו, בית המלוכה הספרדי מכיר ביורשיו של אלפונסו, דוכס קלבריה, בנו של קרלוס.

## משפחתו
ב-31 באוקטובר 1998 התחתן קרלו עם קמילה קרוצ'יאני, ונולדו להם שתי בנות:
* מריה קרולינה, נסיכת בורבון-שתי הסיציליות (נולדה ב-2003)
* מריה קיארה, נסיכת בורבון-שתי הסיציליות (נולדה ב-2005)

## אילן יוחסין

## קישורים חיצוניים

* 

קטגוריה:בית בורבון
קטגוריה:מעוטרי מסדר ההצטיינות של הרפובליקה של איטליה
קטגוריה:מעוטרי מסדר ההצטיינות האזרחי (סוריה)
קטגוריה:אבירי מסדר מלטה
קטגוריה:איטלקים שנולדו ב-1963
הנסיך רניירי, דוכס קסטרו

**הנסיך רניירי, דוכס קסטרו** (באיטלקית: **Ranieri di Borbone-Due Sicilie**; 3 בדצמבר 1883 - 13 בינואר 1973), היה אחיינו של פרנצ'סקו השני, מלך שתי הסיציליות והטוען לכתר ממלכת שתי הסיציליות בין השנים 1960–1973.

## ביוגרפיה
רניירי נולד ב-3 בדצמבר 1883 בקאן, לנסיך אלפונסו, רוזן קזרטה ולמריה אנטונייטה, נסיכת שתי הסיציליות, בתם של פרנצ'סקו, רוזן טראפאני ומריה איזבלה, ארכידוכסית אוסטריה. ב-12 בספטמבר 1923 התחתן רניירי בוויז'נה רוזבאצ'י, צ'כוסלובקיה עם מריה קרולינה זאמויסקה, בתם של אנדז'יי פשמישלאב זמויסקי ומריה קרולינה, נסיכת שתי הסיציליות, ממנה נולדו לו שני ילדים.

ב-14 בדצמבר 1900 קודם חתונתו עם מרסדס, נסיכת אסטוריאס, ויתר אחיו קרלוס, נסיך בורבון-שתי הסיציליות על טענתו לכתר ממלכת שתי הסיציליות. בשנת 1960 מת אחיהם הגדול של קרלוס ורניירי - הנסיך פרננדו פיו, דוכס קלבריה ללא בנים, ובנו של קרלוס - אלפונסו, דוכס קלבריה טען לזכותו על התארים. מנגד רניירי טען שקרלוס ויתר על התארים, ומשום כך הוא יורש אותם. המחלוקת עדיין לא נפתרה, ובעוד רוב בתי המלוכה באירופה מכירים בצאצאי רניירי כטוענים לכתר, בית המלוכה הספרדי מכיר ביורשיו של אלפונסו כטוענים לכתר.

בשנת 1966 העביר רניירי חלק מסמכויותיו לבנו פרדיננדו, וב-13 בינואר 1973 הוא מת ברוקבורן סור-ארז'ן, ובנו הנסיך פרדיננדו, דוכס קסטרו ירש את תאריו.

## משפחתו
ב-12 בספטמבר 1923 התחתן רניירי עם מריה קרולינה זאמויסקה, בתם של אנדז'יי פשמישלאב זמויסקי ומריה קרולינה, נסיכת שתי הסיציליות, ממנה נולדו לו שני ילדים:
* מריה דל כרמן, נסיכת בורבון-שתי הסיציליות (נולדה ב-1924)
* הנסיך פרדיננדו, דוכס קסטרו (1926–2008)

## אילן יוחסין

## קישורים חיצוניים

קטגוריה:בית בורבון
קטגוריה:אבירי מסדר גיזת הזהב
קטגוריה:ילידי 1883
קטגוריה:איטלקים שנפטרו ב-1973
מרדג'אן אבטיסיאן

**מרדג'אן אבטיסיאן** (בארמנית: **Մարջան Ավետիսյան**; נולדה ב-9 ביולי 1982) היא שחקנית ארמנית. היא ידועה בשל תפקידים כמו מיס תמרה בסדרת הטלוויזיה הארמנית "בית מלא" ולילית בסדרה "לכודה".

## פילמוגרפיה

## דיסקוגרפיה
### שירים
* 2015 דצמבר - "שנה חדשה" (בכיכובם של חברי להקת "בית מלא")

## קישורים חיצוניים

## הערות שוליים

קטגוריה:שחקניות קולנוע וטלוויזיה ארמניות
קטגוריה:שחקניות תיאטרון ארמניות
קטגוריה:ארמניות שנולדו ב-1982
קטגוריה:ארמנים שנולדו ב-1982
הנסיך פרדיננדו פיו, דוכס קלבריה

**הנסיך פרננדו פיו, דוכס קלבריה** (באיטלקית: **Ferdinando Pio di Borbone-Due Sicilie**; 25 ביולי 1869 - 7 בינואר 1960), היה אחיינו של פרנצ'סקו השני, מלך שתי הסיציליות והטוען לכתר ממלכת שתי הסיציליות בין השנים 1934–1960.

## ביוגרפיה
פרדיננדו פיו נולד ב-25 ביולי 1869 ברומא, לנסיך אלפונסו, רוזן קזרטה ולמריה אנטונייטה, נסיכת שתי הסיציליות, בתם של פרנצ'סקו, רוזן טראפאני ומריה איזבלה, ארכידוכסית אוסטריה. בשנת 1894 מת דודו למחצה פרנצ'סקו השני, מלך שתי הסיציליות, ואביו הפך לטוען לכתר ממלכת שתי הסיציליות.

ב-31 במאי 1897 התחתן פרדיננדו פיו עם מריה לודוויגה תרזיה, נסיכת בוואריה, בתם של לודוויג, נסיך בוואריה ומריה תרזה מאוסטריה-אסטה, ממנה נולדו לו 6 ילדים. בשנת 1934 מת אביו, ופרדיננדו פיו הפך לטוען לכתר ממלכת שתי הסיציליות. פרדיננדו פיו ומריה לודוויגה תרזיה חיו שנים רבות בלינדאו, גרמניה, וב-7 בינואר 1960 הוא מת בביתו.

## מחלוקת הירושה לאחר מותו
ב-14 בדצמבר 1900 קודם חתונתו עם מרסדס, נסיכת אסטוריאס, ויתר אחיו קרלוס, נסיך בורבון-שתי הסיציליות על טענתו לכתר ממלכת שתי הסיציליות. בעקבות מותו של פרדיננדו פיו בשנת 1960 ללא בנים, בנו של קרלוס - אלפונסו, דוכס קלבריה טען לזכותו על התארים. מנגד אחיו הנסיך רניירי, דוכס קסטרו טען שקרלוס ויתר על התארים, ומשום כך הוא יורש אותם. המחלוקת עדיין לא נפתרה, ובעוד רוב בתי המלוכה באירופה מכירים בצאצאי רניירי כטוענים לכתר, בית המלוכה הספרדי מכיר ביורשיו של אלפונסו כטוענים לכתר.

## משפחתו
ב-31 במאי 1897 התחתן פרדיננדו פיו עם מריה לודוויגה תרזיה, נסיכת בוואריה, בתם של לודוויג השלישי, מלך בוואריה ומריה תרזה מאוסטריה-אסטה, ממנה נולדו לו 6 ילדים:
* מריה אנטוניאטה, נסיכת בורבון-שתי הסיציליות (1898–1957)
* מריה כריסטינה, נסיכת בורבון-שתי הסיציליות (1899–1985), התחתנה עם מנואל סוטומאיור-לונה, סגן נשיא אקוודור
* הנסיך רוג'רו מריה, דוכס נוטו (1901–1914)
* ברברה מריה, נסיכת בורבון-שתי הסיציליות (1920–1927), התחתנה עם פרנץ קסאפר, רוזן שטולברג-ורניגרודה
* לוצ'יה, נסיכת בורבון-שתי הסיציליות (1908–2001), התחתנה עם הנסיך אוג'ניו, דוכס ג'נובה
* אורקה, נסיכת בורבון-שתי הסיציליות (1913–1999)

## אילן יוחסין

## קישורים חיצוניים

* הנסיך פרדיננדו פיו, דוכס קלבריה

קטגוריה:בית בורבון
קטגוריה:אבירי מסדר גיזת הזהב
קטגוריה:איטלקים שנולדו ב-1869
קטגוריה:איטלקים שנפטרו ב-1960
ארפי גבריאליאן

**ארפין "ארפי" גבריאליאן** (בארמנית: **Արփի Գաբրիելյան**; נולדה ב-18 בנובמבר 1989), היא שדרנית, דוגמנית, זמרת ושחקנית ארמנית.

גבריאליאן נולדה בקג'ראן בשנת 1988. היא סיימה שם תיכון, ואז פתחה בקריירה שלה בעולם הבידור. מאז שנת 2008 היא מארחת תוכניות טלוויזיה ורדיו, כדוגמת סדרת התחרות "אנציקלופדיית הפופ" בטלוויזיה הארמנית. היא ידועה בשל תפקידיה בסדרות כגון "בית מלא", סיטקום שפיתח המפיק ארמן פטרוסיאן, בו שיחקה את ליקה, ובמסגרתה הופיעה ברוסיה, ארצות הברית, ומספר מדינות אירופיות, בנוסף לארמניה. היא שיחקה גם בתפקיד שרה בסרט "סקוץ' & וויסקי", וזארה בסרט "סופר מאמא". "בית מלא" היא הסדרה הטלוויזיונית הראשונה שלה. היא התחילה לשיר כבר כילדה, והקליפ המוזיקלי הראשון שלה יצא ב-2015.

בשנת 2019 היא התחתנה עם מיחרן צרוקיאן, שחקן קולנוע וטלוויזיה ארמני.

## פילמוגרפיה

## דיסקוגרפיה
### שירים
* 2010 - "סייר" (אהבה)
* 2014 דצמבר - "שנה חדשה" (בהשתתפותם של חברי להקת "בית מלא")
* 2015 - "בלתי אפשרי" (בהשתתפות מיחראן טסארוקיאן)
* 2015 דצמבר - "שנה חדשה" (בהשתתפותם של חברי להקת "בית מלא")

## פרסים ומועמדויות

## קישורים חיצוניים
* 
* העמוד על ארפי גבריאליאן באתר Armfilm (רוסית)

## הערות שוליים

קטגוריה:שחקניות קולנוע וטלוויזיה ארמניות
קטגוריה:שחקניות תיאטרון ארמניות
קטגוריה:זמרות ארמניות
קטגוריה:דוגמניות ארמניות
קטגוריה:שדרניות רדיו וטלוויזיה
קטגוריה:ילידות 1988
קטגוריה:ארמנים שנולדו ב-1988
מריה לודוויגה תרזיה, נסיכת בוואריה

**מריה לודוויגה תרזיה, נסיכת בוואריה** (בגרמנית: **Maria Ludwiga Theresia von Bayern**, 6 ביוני 1872 - 10 ביולי 1954), הייתה בתו של לודוויג השלישי, מלך בוואריה ואשתו של הנסיך פרדיננדו פיו, דוכס קלבריה.

## ביוגרפיה
מריה לודוויגה תרזיה נולדה ב-6 ביוני 1872 בלינדאו, ללודוויג, נסיך בוואריה ולמריה תרזה מאוסטריה-אסטה, בתם של פרדיננד קרל ויקטור, ארכידוכס אוסטריה-אסטה ואליזבת פרנציסקה, ארכידוכסית אוסטריה. ב-31 במאי 1897 התחתנה מריה לודוויגה תרזיה עם הנסיך פרדיננדו פיו, דוכס קלבריה, ממנו נולדו לה 6 ילדים. בשנת 1913 עלה אביה לשלטון, לאחר הדחת בן דודו אוטו, מלך בוואריה, והוכתר כלודוויג השלישי, מלך בוואריה, אולם הוא נאלץ להתפטר מתפקידו לאחר מלחמת העולם הראשונה.

בשנת 1934 מת חמיה הנסיך אלפונסו, רוזן קזרטה, ובעלה פרדיננדו פיו הפך לטוען לכתר ממלכת שתי הסיציליות. פרדיננדו פיו ומריה לודוויגה תרזיה חיו שנים רבות בלינדאו, גרמניה, וב-10 ביולי 1954 היא מתה בביתה.

## משפחתה
ב-31 במאי 1897 התחתנה מריה לודוויגה תרזיה עם הנסיך פרדיננדו פיו, דוכס קלבריה, ממנו נולדו לה 6 ילדים:
* מריה אנטוניאטה, נסיכת בורבון-שתי הסיציליות (1898–1957)
* מריה כריסטינה, נסיכת בורבון-שתי הסיציליות (1899–1985), התחתנה עם מנואל סוטומאיור-לונה, סגן נשיא אקוודור
* הנסיך רוג'רו מריה, דוכס נוטו (1901–1914)
* ברברה מריה, נסיכת בורבון-שתי הסיציליות (1920–1927), התחתנה עם פרנץ קסאפר, רוזן שטולברג-ורניגרודה
* לוצ'יה, נסיכת בורבון-שתי הסיציליות (1908–2001), התחתנה עם הנסיך אוג'ניו, דוכס ג'נובה
* אורקה, נסיכת בורבון-שתי הסיציליות (1913–1999)

## אילן יוחסין

## קישורים חיצוניים

* 

קטגוריה:נסיכות בוואריה
קטגוריה:בית ויטלסבאך
קטגוריה:גרמניות שנולדו ב-1872
קטגוריה:גרמנים שנולדו ב-1872
קטגוריה:נפטרות ב-1954
ליאופולד דה רוטשילד

**ליאופולד דה רוטשילד** (**Leopold de Rothschild**) (22 בנובמבר 1845 – 29 במאי 1917) היה בנקאי יהודי-בריטי בן משפחת רוטשילד, עסק בגידול סוסי מרוץ והיה אספן אמנות.

## קורות חיים
ליאופולד דה רוטשילד היה הבן השלישי מבין חמשת ילדיו של ליונל דה רוטשילד (1808–1879) ושרלוט פון רוטשילד (1819–1884). התחנך בבית הספר של קינג'ס קולג'  בלונדון ולאחר מכן בטריניטי קולג בקיימברידג'. 

נכנס לעסקי הבנקאות המשפחתית 'נ"מ רוטשילד ובניו' בלונדון. עם פטירתו של דודו הברון מאיר דה רוטשילד, בשנת 1874, הוא הפך לראש העסק הבנקאי של המשפחה בלונדון וקיבל לרשותו את רוב משרדיו הציבוריים של דודו. הוא גם ירש את בית אסקוט באסקוט, בקינגהאמשייר.

רוטשילד היה פעיל בקהילה היהודית בבריטניה, שימש כסגן נשיא האגודה האנגלו-יהודית, יו"ר אגודת העלייה היהודית וגזבר מועצת הנציגים היהודית בלונדון. היה נשיא מסדר הרחמים הבריטי (British Order of Mercy).

היה ספורטאי נלהב. גידל סוסים גזעיים מהטובים ביותר באירופה, אשר זכו בתחרויות רכיבה יוקרתיות, כולל דרבי וסנט ליגר סטייקס (St. Leger Stakes). רוטשילד גם היה אספן אמנות, באוספו היו כמה ציורים של אמנים ידועים, ובהם הצייר ההולנדי בן המאה ה-17 יאן דוידזון דה האם. 

בשנת 1912 ניצל מהתנקשות בחייו. 

לאחר מותו נקבר באחוזת הקבר המשפחתית בבית הקברות היהודי וילסדן  שבפרבר וילסדן בצפון לונדון.

## חיים אישיים
בשנת 1881 נשא את מארי פרוג'יה (1862–1937) (Marie Perugia), בתו של סוחר יהודי מטרייסטה. אחותה לואיז נישאה לבנקאי היהודי הבריטי ארתור ששון. 

שלושת ילדיו היו: ליונל נתן (1882–1942), אוולין אקיל (1886–1917) ואנתוני גוסטב (1887–1961). בנו של ליונל נתן ונכדו של ליאופולד, הוא אדמונד ליאופולד דה רוטשילד, שניהל את בנק רוטשילד ובניו בשנות ה-60 וה-70.

המשפחה התגוררה באחוזת "גנרסברי פארק" (Gunnersbury Park), שהייתה פעם ביתה של הנסיכה אמיליה, בתו של ג'ורג' השני. כיום משמשת האחוזה כמוזיאון.

## אילן יוחסין

## קישורים חיצוניים

* 

קטגוריה:אספני אמנות בריטים
קטגוריה:אספני אמנות יהודים
קטגוריה:בנקאים יהודים בריטים
ליאופולד
קטגוריה:המסדר הוויקטוריאני המלכותי: מפקדים
קטגוריה:אישים הקבורים בלונדון
קטגוריה:בריטים שנולדו ב-1845
קטגוריה:בריטים שנפטרו ב-1917
Soy Luna: Modo Amar

**Soy Luna: Modo Amar** (בתרגום חופשי: **סוי לונה: מצב אהבה**) הוא הפסקול הרביעי והאחרון של הטלנובלה הארגנטינאית של ערוץ דיסני, "סוי לונה", והוא מכיל את השירים שהושמעו בפרקי העונה השלישית והאחרונה של הסדרה.

האלבום הופץ ב-6 באפריל 2018 בכמה מדינות שבאמריקה הלטינית, ובשאר העולם בגרסה דיגיטלית.

## שירי האלבום

## סינגלים
* **Modo Amar** - השיר הראשון של האלבום והשיר העיקרי של העונה השלישית. השיר מספר על החברות בין הדמויות, והוא מבוצע על ידי קרול סבייה, רוג'רו פסקווארלי, מייקל רונדה, קרולינה קופליקוף, אנה ג'ארה מרטינס, קיארה פרוויצ'יני, מלנה ראטנר, חורחה לופז, ליאונל פררו וגסטון וייטו. השיר הופיע בטריילר של העונה השלישית של הסדרה, והקליפ שלו יצא ב-22 במרץ 2018.
***Soy Yo** - השיר השני של האלבום אותו מבצעת הדמות הראשית של הסדרה, לונה (קרול סבייה). השיר מדבר על הדברים שהיא גילתה במהלך הסדרה ועל זהותה האמיתית. השיר הופץ עם הקליפ הרשמי שלו ב-30 במרץ 2018.

## הפצה
ב-16 במרץ 2018, הוכרז בתוכנית "Disney Planet News" בערוץ דיסני אמריקה הלטינית שהאלבום יופץ. התצוגה הראשונה של האלבום הייתה באותו יום, בה הופצה הצצה לקליפ של השיר "Mode Amar" ושם האלבום. ב-23 במרץ הופץ השיר "Soy Yo".

האלבום כולל 16 שירים חדשים מתוך העונה השלישית, ועוד שלושה שירים בביצוע חדש מהפסקול "Soy Luna: La vida es un sueño". בסך הכל יש באלבום 19 שירים, דבר שהופך את האלבום לאלבום בעל הכי הרבה שירים של הסדרה.

## מיקומי שיא

## קישורים חיצוניים

* פלייליסט עם שירי האלבום, באתר יוטיוב

קטגוריה:פסקולים מ-2018
קטגוריה:סוי לונה
קטגוריה:פסקולי וולט דיסני רקורדס
WalkMe

[ממוזער|250px|שמאל|משרדי WalkMe ב[תל אביב]]
**WalkMe** היא חברת תוכנה המפתחת טכנולוגיה אשר מפשטת את חוויית השימוש באתרי אינטרנט ובתוכנות מבוססות ענן על ידי הנעה והכוונה לפעולה (Digital Adoption Platform). ביוני 2024 נרכשה החברה על ידי SAP.

מטה החברה יושב בסן פרנסיסקו, קליפורניה.

## היסטוריה
החברה נוסדה בשנת 2011 על ידי דן עדיקא, שמכהן כמנכ"ל, רפי סווירי, שמכהן כנשיא, יובל שלום אוזנה, ואייל כהן שפרש מהחברה.

החברה מספקת פלטפורמה מבוססת ענן במודל עסקי של תוכנה כשירות (SaaS) שמכוונת ומובילה משתמשים לביצוע פעולות בזמן שימוש בתוכנה או באתר אינטרנט.

הטכנולוגיה שלה מספקת הכוונה והנעה לפעולה בשיטת צעד-אחר-צעד באמצעות שימוש בבלוני עצות, מבלי שהמשתמש צריך להיעזר בשירותי תמיכה או לעזוב את המסך בו הוא נמצא כדי לצפות במדריכי וידאו או כדי לקרוא מדריך משתמש.

באפריל 2012 הושק המוצר לראשונה.

ביוני 2021 החלו ניירות הערך של החברה להיסחר בבורסת נאסד"ק לפי שווי של 2.6 מיליארד דולר כאשר עד למועד זה גייסה החברה 307 מיליון דולר ב-7 סבבי גיוס, האחרון בהם בסכום של 90 מיליון דולר לפי שווי של כ-1.8 מיליארד דולר.

ביוני 2024 נרכשה החברה על ידי SAP תמורת 1.5 מיליארד דולר.

החברה מעסיקה כ-800 עובדים, כשמרבית העובדים מועסקים במשרדיה בתל אביב, והיתר ביישוב צוחר, בסן פרנסיסקו, מנהטן, ראלי (צפון קרוליינה), סידני, פריז ויפן.

## רכישות
בינואר 2017 רכשה WalkMe את חברת הסטארט-אפ Abbi, שמתמחה בבדיקת A/B ופיתחה פלטפורמה לשיווק אוטומטי המסוגלת להציג למשתמש פרסומות ב"זמן הנכון", בהתאם לשימושים קודמים שלו באפליקציה.

באפריל 2017 הודיעה WalkMe על רכישת חברת הסטארט-אפ ג'אקו, אשר פיתחה מערכת המזהה עבור חברות תוכנה ושירותי אינטרנט היכן המשתמשים שלהם מתקשים, ומייצרת עבור החברות סרטונים קצרים המציגים את חוויית הלקוח.

ביוני 2018 הודיעה WalkMe על רכישת הסטארט-אפ הישראלי DeepUI שמבצע באופן אוטומטי פעולות עבור משתמשים באפליקציות שונות.

באפריל 2020 הודיעו WalkMe ומיקרוסופט על שותפות בה ה-DAP של Walkme משובץ ב-Microsoft Dynamics 365 עבור לקוחות ושותפים.

באפריל 2021 הודיעה WalkMe על רכישת חברת הסטארט-אפ Zest, אשר פיתחה טכנולוגיה המאפשרת חיפוש תכנים במספר מקורות תוכן והצגת התוצאות בתוך תוכנות המשמשות עובדי ידע כדי לתמוך את תהליכי העבודה ולמנוע החלפת קשב (Context Switch).

## קישורים חיצוניים
* 

## הערות שוליים

קטגוריה:חברות תוכנה
קטגוריה:מחשוב ענן
קטגוריה:חברות אינטרנט ישראליות
קטגוריה:חברות חד-קרן ישראליות
קטגוריה:חברות ישראליות הנסחרות בנאסד"ק
קטגוריה:ישראל: חברות שהוקמו ב-2011
וילטורד, נסיכת בוואריה

**וילטורד, נסיכת בוואריה** (בגרמנית: **Wiltrud von Bayern**, 10 בנובמבר 1884 - 28 במרץ 1975), הייתה בתו של לודוויג השלישי, מלך בוואריה ואשתו של וילהלם קרל, דוכס אוראך.

## ביוגרפיה
וילטורד נולדה ב-10 בנובמבר 1884 במינכן, ללודוויג, נסיך בוואריה ולמריה תרזה מאוסטריה-אסטה, בתם של פרדיננד קרל ויקטור, ארכידוכס אוסטריה-אסטה ואליזבת פרנציסקה, ארכידוכסית אוסטריה. בשנת 1913 עלה אביה לשלטון, לאחר הדחת בן דודו אוטו, מלך בוואריה, והוכתר כלודוויג השלישי, מלך בוואריה, אולם הוא נאלץ להתפטר מתפקידו לאחר מלחמת העולם הראשונה.

ב-26 בנובמבר 1924 התחתנה וילטורד עם וילהלם קרל, דוכס אוראך, שהיה אלמן מאשתו הראשונה אמליה, דוכסית בבוואריה. לבני הזוג לא נולדו ילדים, ובשנת 1928 מת וילהלם. לאחר מותו התגוררה וילטורד באוברסטדורף ולא התחתנה שוב, וב-28 במרץ 1975 היא מתה בביתה.

## אילן יוחסין

## קישורים חיצוניים

* וילטורד, נסיכת בוואריה

קטגוריה:נסיכות בוואריה
קטגוריה:בית ויטלסבאך
קטגוריה:גרמניות שנולדו ב-1884
קטגוריה:גרמניות שנפטרו ב-1975
מייקל מלון

**מייקל "מייק" מלון** (באנגלית: **Michael "Mike" Malone**; נולד ב-15 בספטמבר 1971) הוא מאמן כדורסל אמריקאי. בנו של מאמן העבר ברנדן מלון , אשר אימן בליגת ה-NBA (לרוב כעוזר מאמן) בין העונות –. ב-2023 זכה עם קבוצת דנוור נאגטס באליפות ה-NBA.

## נעורים ותחילת הקריירה
מלון נולד ברובע קווינס שבניו יורק, ולמד בבתי ספר תיכוניים בניו ג'רזי ובמסצ'וסטס. בין השנים 1989–1993 למד באוניברסיטת לויולה במרילנד, ושיחק בקבוצת הכדורסל של האוניברסיטה מעמדת הרכז. בשנת 1994 החל לשמש כעוזר מאמן בקבוצת הכדורסל של אוניברסיטת אוקלנד, ושנה לאחר מכן עבר למלא תפקיד דומה בפרובידנס קולג'. בעונתו השנייה בקבוצה, 1996/1997, העפילה פרובידנס לשלב רבע הגמר ("Elite Eight") של טורניר אליפות המכללות בפעם הרביעית בתולדותיה, ולראשונה מאז עונת 1986/1987. בין השנים 1999–2001 היה עוזר מאמן במנהטן קולג'.

## קריירת אימון ב-NBA
### כעוזר מאמן
לקראת עונת  הצטרף לצוות האימון הרחב של קבוצת ניו יורק ניקס, כעוזר לפיתוח שחקנים וחבר במחלקת הסקאוטינג. בשנת 2003 קודם לתפקיד עוזר מאמן הקבוצה, ובשתי עונותיו בתפקיד עבד תחת המאמנים הראשיים דון צ'ייני, הרב ויליאמס ולני וילקינס, ולצד אביו ברנדן מלון אשר היה אף הוא חבר בצוות האימון.

בעונת  עבר לקליבלנד קאבלירס, בה היה עוזרו של המאמן מייק בראון ב-5 העונות הבאות. לאורך תקופה זו רשמו הקאבלירס מאזן ניצחונות מצטבר 272–138 (66.3%) ואף העפילו לגמר ה-NBA בעונת . בסיום עונת  פוטר בראון מאימון הקבוצה, ואיתו עזב גם מלון.

בעונה העוקבת שימש מלון כעוזרו של מונטי ויליאמס בשארלוט הורנטס, עמה הודח בסיבוב הפלייאוף הראשון. בעונות  ו- עבד תחת מארק ג'קסון בגולדן סטייט ווריורס, אשר הובלה על ידי שחקניה הצעירים סטפן קרי וקליי תומפסון לשיפור של 24 ניצחונות בין שתי העונות, ולהעפלה לשלב השני בפלייאוף.

### כמאמן ראשי
לקראת עונת  מונה מלון למאמנה הראשי של קבוצת סקרמנטו קינגס, כמחליפו של קית' סמארט. השחקנים הצעירים דמרקוס קאזינס ואייזיאה תומאס הציגו יכולת מצוינת בסקרמנטו, אשר צירפה במהלך העונה גם את רודי גיי, אולם הקינגס לא הציגו שיפור כקבוצה וסיימו את העונה במקום ה-13 במערב. בעונת  עזב תומאס את הקבוצה, ולאחר שפתחה את העונה עם מאזן 11–13 פיטרה סקרמנטו את מלון מתפקידו.

ב-15 ביוני 2015 מונה למאמנה הראשי של דנוור נאגטס, כמחליפו של המאמן הזמני מלווין האנט. בכל אחת משלוש עונותיו הראשונות בדנוור שיפרה הקבוצה את מאזנה, אך באף אחת מהן לא הצליחה להעפיל לשלב הפלייאוף.

## קישורים חיצוניים

* סטטיסטיקות האימון של מלון ב-NBA באתר basketball-reference.com

## הערות שוליים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:קווינס: אישים
קטגוריה:מאמני כדורסל אמריקאים
קטגוריה:מאמני סקרמנטו קינגס
קטגוריה:מאמני דנוור נאגטס
קטגוריה:מאמני משחק האולסטאר של ה-NBA
קטגוריה:בוגרי אוניברסיטת לויולה מרילנד
קטגוריה:כדורסלני אוניברסיטאות ומכללות בארצות הברית
קטגוריה:אמריקאים שנולדו ב-1971
קייג'י סוזוקי

**קייג'י סוזוקי** (ביפנית: **鈴木桂治**; באנגלית: **Keiji Suzuki**; נולד ב-3 ביוני 1980) הוא ג'ודוקא עבר יפני אשר התחרה בקטגוריית המשקל הכבד.

הוא זכה במדליית הזהב בקטגוריית המשקל הכבד (מעל 100 ק"ג) באולימפיאדת אתונה 2004. סוזוקי פעמיים אלוף העולם מהשנים 2003 ו-2005 וזכה בתואר אלוף אסיה בשנת 2002. במהלך הקריירה סוזוקי זכה במדליות רבות בטורנירים מהסבב העולמי.

הוא נודע בהיותו ג'ודוקא קטן ביחס למתחריו בקטגוריית המשקל הכבד. במהלך הקריירה הוא נע בין קטגוריות המשקל עד 100 ק"ג ומעל 100 ק"ג. סוזוקי ידוע בהתמחותו בתרגיל האשי-וואזה ונחשב לאחד המבצעים הגדולים של תרגיל זה.

בשנת 2012 התחרה סוזוקי באליפות יפן, בשלב חצי הגמר הוא פרק את כתפו והודיע על פרישה לאחר מכן כיוון שלא נבחר לייצג את יפן במשחקים האולימפיים בלונדון 2012.

בנובמבר אותה השנה נבחר להיות מאמן המשקל הכבד בנבחרת יפן על ידי המאמן הראשי, קוסיי אינווה.

## הישגים בטורנירים בסבב העולמי

## קישורים חיצוניים

## הערות שוליים

קטגוריה:ג'ודוקא יפנים
קטגוריה:אלופי עולם בג'ודו
קטגוריה:אלופים אולימפיים: ג'ודו
קטגוריה:אלופים אולימפיים יפנים: ג'ודו
קטגוריה:ג'ודוקא באולימפיאדת אתונה (2004)
קטגוריה:יפנים שנולדו ב-1980
קאנון (אלבניה)

ה**קאנון** (באלבנית: **Kanun**) הוא מערך חוקי התנהגות אלבניים מסורתיים המתחלק ל-13 קבוצות חוקים לפי נושאים: כנסייה, משפחה, נישואים, בית, טובים, בעלות, עבודה, העברת בעלות, הבטחות, נזקים, עבירות על החוק, חוק משפטי, יוצאים מן הכלל. הקאנון הועבר מפה לפה עד המאה ה-19, כאשר Shtjefën Gjeçovi העביר אותו לנוסח כתוב.

לפי המסורת האלבנית הקאנון נוסח על ידי האציל האלבני Lekë Dukagjini במאה ה-15 וחל על שבטי צפון אלבניה וקוסובו. מאוחר יותר חלו שינויים בחוקים והם קוימו עד המאה העשרים.

הקאנון קבע בפרטי פרטים את ההתנהלות בנקמות דם, איך קובעים מי המטרה, סדר הקדימות בין הגברים של המשפחה יריבה, איך יכול מי שנקבע כמטרה להתחמק וכדומה. בתקופת השלטון הקומוניסטי ניסו לשרש מנהגים אלה. אחרי התפרקות השלטון הקומוניסטי, כשהשלטון והמשטרה נתפסו כלא יעילים, התחילו לשוב למנהגי הקאנון, אך חלק גדול ממנו נשכח.

הבסה (אלבניה) מתייחס לפרק "הבטחות" שבקאנון.

קטגוריה:אלבניה: תרבות
קטגוריה:חוק ומשפט
שמואל הירש

הרב **שמואל הירש** (בגרמנית ובאנגלית: **Samuel Hirsch**, סמואל הירש; 8 ביוני 1815 – 14 במאי 1889) היה פילוסוף יהודי-אמריקאי יליד גרמניה ורב רפורמי.

## קורות חיים
שמואל הירש נולד בשנת 1815 בעיר טלפאנג  שבממלכת פרוסיה (כיום בדרום-מערב גרמניה). למד באוניברסיטאות בון, בברלין ולייפציג. בשנת 1838 קיבל את מינויו הראשון כרב, בדסאו, אך נאלץ להתפטר בשנת 1841 משום דעותיו על היהדות, שנראו ליברליות מדי לקהילה המקומית.

בשנת 1843 מונה לרב הראשי של הדוכסות הגדולה של לוקסמבורג על ידי מלך הולנד וילם השני. הוא השתתף באופן פעיל בכנסים הרבניים שהתקיימו בבראונשווייג (1844), בפרנקפורט דמיין (1845) ובברסלאו (1846), ובהן נלחם למען רעיונות הרפורמה.

לאחר שקיבל הזמנה מהקהילה הרפורמית "כנסת ישראל"  בפילדלפיה שבפנסילבניה בשנת 1866, התפטר מתפקידו באירופה והיגר לארצות הברית, שם ירש את הרב דוד איינהורן. מאז הגעתו ואילך הזדהה באופן הדוק וגלוי עם הרפורמה הרדיקלית. בין השאר נאבק למען הזזת יום השבת היהודי ליום ראשון, הוא יום המנוחה השבועי במדינות אירופה ואמריקה. בשנת 1869 נבחר לנשיא הוועידה הרבנית בפילדלפיה, שבה גובשו עקרונות היהדות הרפורמית. באותה שנה הוא עסק גם במחלוקות פולחניות ודוקטרינליות רבות.

הירש המשיך לכהן כרב הקהילה של פילדלפיה במשך 22 שנה, עד שהתפטר ב-1888, לאחר 50 שנות כהונה במשרות רבניות. במהלך רבנותו בפילדלפיה ארגן הירש את החברה להגנת היתומים (Orphans' Guardian Society), וייסד את הסניף הראשון בארצות הברית של כל ישראל חברים.

בנו הוא הרב הרפורמי והפילוסוף אמיל ג' הירש .

הירש נפטר בשיקגו שבאילינוי, ושם נקבר.

## השקפותיו
הירש כתב מספר ספרים, כולם נכתבו בגרמנית וראו אור בתקופה שבה שימש כרב באירופה.

הירש פעל כל ימיו לקידום הרעיונות של היהדות הרפורמית, ונטה לשינויים רדיקליים בתחומי הדת. עם זאת בניגוד להוגים אחרים שדגלו בזניחת לימוד הלשון העברית ובשימושה בתפילה, הירש הדגיש את חשיבותה.

תורתו הפילוסופית נוסחה בעיקר בספרו *Die Religionsphilosophie der Juden* (הפילוסופיה של הדת של היהודים). בשיטתו השתמש הירש בפילוסופיה הדתית של הגל, אולם בעוד הגל רואה בנצרות את הדת האבסולוטית, הירש ראה את היהדות ככזו.

## כתביו

## לקריאה נוספת
* 
* יצחק יוליוס גוטמן, **הפילוסופיה של היהדות**, מוסד ביאליק, תשי"א, עמ' 282–289.

## קישורים חיצוניים

* 

* 

## הערות שוליים

קטגוריה:מהגרים מגרמניה לארצות הברית
קטגוריה:רבנים רפורמים גרמנים
קטגוריה:רבנים רפורמים אמריקאים
קטגוריה:מחברי ספרי עיון יהודים
קטגוריה:פילוסופים יהודים גרמנים
קטגוריה:פילוסופים של היהדות
קטגוריה:בוגרי אוניברסיטת בון
קטגוריה:יהודים לוקסמבורגים
קטגוריה:פילדלפיה: רבנים
קטגוריה:אמריקאים שנולדו ב-1815
קטגוריה:אמריקאים שנפטרו ב-1889